គុណប្រយោជន៍​មួយ​ទៀត នៃ​ការ​ចាយលុយ​ដុល្លារ គឺ​វា​ជួយ​សម្រួល​ដល់​កម្ពុជា ក្នុងការ​ធ្វើ​សមាហរណកម្ម ក្នុង​ពាណិជ្ជកម្ម​អន្តរជាតិ។ ដុល្លារ​អាមេរិក ដែល​ជា​រូបិយប័ណ្ណ​​​ដ៏​មាន​ស្ថិរភាព​​បាន​ជួយ​កម្ពុជា​ឲ្យ​មាន​ស្ថិរភាព​ម៉ាក្រូសេដ្ឋកិច្ច និងបង្កើត​បរិយាកាស​ដែល​មាន​អំណោយ​ផល សម្រាប់​ការ​ធ្វើ​ជំនួញ។ ការចាយលុយ​ដុល្លារ​​ធ្វើ​ឲ្យ​អ្នក​ជំនួញ​​អាច​កាត់បន្ថយ​ការចំណាយ​ទៅលើ​ការ​ប្តូរ​ប្រាក់ រវាង​លុយរៀល និង​លុយដុល្លារ ហើយ​ហានិភ័យ​នៃ​អត្រា​ប្តូរប្រាក់​ក៏​ត្រូវ​កាត់បន្ថយ​ច្រើន​ផងដែរ។ ទាំងនេះ​គឺ​ជា​កត្តា​សំខាន់​មួយ ដែល​ជំរុញ​ឲ្យ​មាន​វិនិយោគ​បរទេស​នៅ​ក្នុង​ប្រទេស​កម្ពុជា ជាពិសេស នៅ​ក្នុង​វិស័យ​កាត់ដេរ។